.td_uid_2_61bb2b53e04be_rand.td-a-rec-img{text-align:left}.td_uid_2_61bb2b53e04be_rand.td-a-rec-img img{margin:0 auto 0 0} Tfal li huma mitluba jixhdu, mhux se jibqgħu jagħmlu dan mill-Qorti iżda se jibdew jixhdu f'ambjent li huwa child friendly f'dar f'Santa Venera. Dan tħabbar mill- Ministru għas-Solidarjetà u l-Ġustizzja Socjali, il-Familja u d-Drittijiet tat-Tfal Michael Falzon waqt konferenza tal-aħbarijiet l-Erbgħa, hekk kif qal li se tibda topera ċ-Children's House f'Santa Venera. Id-dar se tkun qed isservi bħala post fejn tfal li jkunu mitluba jixhdu, jagħmlu dan f'ambjent li huwa child-friendly u li hu adattat għat-tfal, għal kuntrarju ta' dak li kien qed isir sa issa fil-Qorti. "Pajjiżna laħaq tragward ferm importanti fil-qasam tal-ħarsien u l-protezzjoni tat-tfal. Illum qed inħabbru li se tibda topera ċ-Children's House f'Santa Venera," qal il-Ministru. L-investigazzjonijiet kriminali li jinvolvu x-xhieda tat-tfal se jkunu qed isiru f'dan il-post biss, filwaqt li jkunu live-streamed , bis-seduta tkun segwita b'mod dirett mill-Imħallef. Dan il-mudell kien żviluppat għall-ewwel darba fl-Islanda fl-1998, u sa issa mal-għoxrin pajjiż beda jħaddem din is-sistema. Id-dar se sservi wkoll biex it-tfal jingħataw l-appoġġ u t-trattament permezz ta' għajnuna ta' professjonisti bħal psikologi. L-Avukat Andy Ellul spjega li dan il-mudell jassigura li minuri, kemm waqt investigazzjonijiet kriminali, proċeduri ġudizzjarji, kif ukoll waqt proċeduri ta' ħarsien, jiġu mitkellma minn professjonisti u fl-istess waqt isir assessjar dwar jekk ikun hemm bżonn ta' intervent mediku jew psikoloġiku. "Dan il-mudell, li jevita dik li tissejjaħ secondary victimisation , jgħin biex tiġi ppreservata l-evidenza b'mod konkret, kif ukoll jassigura li jkun hemm smigħ xieraq skont il-liġi." Malta issa hija konformi ma' kwalunkwe liġi internazzjonali f'dan il-qasam, temm jgħid Dr Ellul. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61bb2b53e0a74_rand.td-a-rec-img{text-align:left}.td_uid_3_61bb2b53e0a74_rand.td-a-rec-img img{margin:0 auto 0 0}